Brooke Shields

Brooke Christa Camille Shields (født 1965) er en amerikansk skuespiller og tidligere fotomodell.

 Biografi 
Shields' karriere som modell begynte på midten av 1960-tallet mens hun var barn, og hun fortsatte som suksessrik barnemodell igjennom 1970-tallet. Tidlig i 1980 (i en alder av 14) var Shields den yngste modellen som noensinne hadde opptrådt på forsiden av motebladet Vogue. Senere det samme året (da i en alder av 15) opptrådte hun i kontroversielle TV-reklamer og reklameplakater for Calvin Klein jeans. I TV-reklamen uttalte hun det berømte slagordet «Nothing comes between me and my Calvins». Da hun fylte 16, hadde Shields allerede blitt et av de mest gjenkjente fjesene i verden på grunn av sin doble karriere som provokativ motemodell og barneskuespiller.

Shields' filmkarriere begynte i 1978 da hun opptrådte i Louis Malles Pretty Baby, en film der hun spilte et ungt barn som bodde på bordell, og der det var flere nakenscener. På grunn av at hun bare var 12 år gammel da filmen ble lansert, og muligens bare 11 da den ble spilt inn, ble det stilt spørsmål rundt filmen angående barnepornografi. Dette ble fulgt av en noe mindre kontroversiell, men også mindre populær film, Wanda Nevada (1979).

Etter to år med filminnspilling påstår enkelte at Shields' mest kjente film er Den blå lagune (1980). Denne filmen inneholdt også nakenscener, men Shields har senere bevitnet i en amerikansk høring at det ble brukt eldre kroppsmodeller i en del av scenene. Hun er også husket for Endless Love (1981).

Shields la filmkarrieren på hylla for å gå på Princeton University fra 1983 til 1987, der hun fikk en grad innen fransk litteratur. 

I 1984 var Brooke Michael Jacksons date til Grammy Awards-utdelingen, og hun gikk også ut med ham en kort periode.

Shields har også opptrådt i flere TV-serier og musikaler på scenen. Hun er kanskje mest kjent fra TV-serien Se opp for Susan (orig. Suddenly Susan). Hun har også gjort gjesteopptredener i TV-seriene Venner for livet, Et syttitallsshow og Two and a Half Men.

 Filmografi 
 År  Film  Merknader 1976  Communion  1978  Pretty Baby  King of the Gypsies  1979  Tilt  Wanda Nevada   Just You and Me, Kid   An Almost Perfect Affair Cameo 1980  Den blå lagune  Orig. The Blue Lagoon 1981  Endless Love   1983  Sahara  1984  The Muppets Take Manhattan  Cameo 1989  Brenda Starr  Speed Zone!  Cameo 1990  Backstreet Dreams 1992  Legends of the West   Dokumentar Running Wild  1993  I Can Make You Love Me   Freaked   1994  The Seventh Floor    1996  Freeway   1997  Scratch the Surface   Dokumentar 1998  The Misadventures of Margaret   Junket Whore   Dokumentar 1999  The Weekend   Black and White   The Bachelor   2000  Massholes   Cameo After Sex  2003  Mayor of the Sunset Strip   Dokumentar 2004  Our Italian Husband The Easter Egg Adventure  Stemme 2005  Bob the Butler  The Outsider   Dokumentar 2007  Bag Boy    2008  Justice League: The New Frontier  Stemme The Midnight Meat Train  Unstable Fables: Goldilocks & 3 Bears Show  Stemme

 Referanser 

 Eksterne lenker 

 Brooke Shields' fanside 
 WebMD-artikkel om Shields og hennes depresjoner
 «Regarding Ardy»: en kortfilm online med Brooke Shields
 Brooke Shields' offisielle nettside
 Foto og en biografisk profil

Kategori:Skuespillere fra USA
Kategori:Modeller fra USA
Kategori:Personer fra New York City